



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din xx.xx.2020

Ca urmare a notificării adresate de **NEGREA PETRU GABRIEL –** cu domiciliul în orașul Gura Humorului, str. Gheorghe Lazăr, nr. 12, județul Suceava, **privind PLANUL URBANISTIC ZONAL ”Introducerea terenului în intravilan, extindere HOTEL TOACA BELLVUE (bucătărie și SPA), construire spații pentru turism și alte activități cu regim de înălțime maxim P+5”**, în orașul Gura Humorului, str. Gheorghe Lazăr, f.n., județul Suceava, înregistrată la APM Suceava cu nr. 9464/16.09.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava,**

* + ca urmare a consultării autorităţilor publice participante în cadrul şedinţei Comitetului Special Constituit din data de 09.10.2020, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în baza avizului favorabil nr. 24588/02.10.2020 emis de Direcției de Sănătate Publică Județeană Suceava;
  + în baza avizului favorabil nr. 393877/21.09.2020 emis de Inspectoratul pentru Situații de Urgență "Bucovina" al Județului Suceava;
  + în lipsa comentariilor motivate din partea publicului interesat,

**decide:**

**PLANUL URBANISTIC ZONAL ”Introducerea terenului în intravilan, extindere HOTEL TOACA BELLVUE (bucătărie și SPA), construire spații pentru turism și alte activități cu regim de înălțime maxim P+5”**, în orașul Gura Humorului, str. Gheorghe Lazăr, f.n., județul Suceava, **titular NEGREA PETRU GABRIEL –** cu domiciliul în orașul Gura Humorului, str. Gheorghe Lazăr, nr. 12, județul Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea planului:**

Zona studiata, în suprafață totală de 60705,00 mp se afla în imediata vecinatate a intravilanului orașului Gura Humorului, învecinandu-se cu o zonă având funcțiunea mixtă: locuințe individuale cu regim mic de înălțime P,P+1 și funcțiuni complementare.

În această suprafață sunt cuprinse parcelele propuse pentru comasare precizate în certificatul de urbanism în suprafață de 50810,00 mp precum și parcelele din zona de acces pe proprietate în suprafață de 9895,00 mp.

**Vecinătăți:**

N – teren proprietate privata;

S – teren proprietate privata;

E – teren proprietate privata;

V – teren proprietate privata.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această documentație se propune introducerea terenului în intravilanul localității în vederea construirii unor clădiri cu funcțiunea de turism sau activități complementare.

Pe amplasament există următoarele imobile:

- Hotelul “TOACA BELLEVUE” cu regim de înălțime D+P+1+M1+M2, Sc = 902,60 mp;

- Sală de evenimente cu regim de înălțime P, Sc=1051,50 mp

- Anexă cu regim de înălțime P+1, Sc = 117,90 mp;

- Anexe cu regim de înălțime P, Sc = 235,80 mp.

**Indici urbanistici:**

**POT existent: 3,74% CUT existent: 0,08**

**POT propus: 8,02 % CUT propus: 0,2**

**POT maxim: 20,00 % CUT maxim: 0,6**

Regim maxim înălţime: (D)+P+5

**Suprafața teren: 60705,00 mp**

Suprafața construită: 4870,50 mp

(existent+propus)

Suprafața alei pietonale și trotuare: 3350,90 mp

(existent+propus)

Suprafețe carosabile și parcări: 13075,00 mp

(existent+propus)

Suprafață agrement în aer liber: 1450,00 mp

Suprafața spații verzi: 37958,60 mp

(existent+propus)

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a construcțiilor noi se va realiza prin racord la rețeaua de apă a localității care alimenteaza și imobilele existente pe amplasament.

**Canalizare**

Apele uzate menajere de la noile construcții vor fi deversate în rețeaua de canalizare la care sunt racordate și imobilele existente.

**Alimentarea cu energie electrică**

Alimentarea cu energie electrică a construcțiilor noi se va face se va face de la rețelele publice existente pe amplasamnet, prin intermediul unui branșament electric, ale cărui caracteristici tehnice se vor stabili de către furnizorul de electricitate pe baza avizului tehnic de racordare (la solicitarea beneficiarului).

**Alimentarea cu căldură**

Alimentarea cu căldură a a construcțiilor noi se va realiza prin intermediul centrale termice pe gaz.

**Accesul auto și pietonal** se va realiza din strada Gheorghe Lazar (modernizata, asfaltata) care debuseaza in DN17.

Staționarea autovehicolelor atât în timpul lucrărilor de construcții cât și în timpul funcționării cabanei se va face în afara drumurilor publice.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

*(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-* amplasamentul nu este situat în interiorul unei arii naturale protejate;

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 15.09.2020 și 18.09.2020, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**p. DIRECTOR EXECUTIV,**

**Maria Mădălina NISTOR**

p.Şef Serviciu, Întocmit,

Avize, Acorduri, Autorizaţii